钦定古今图书集成/明伦汇编/人事典/第106卷 > 《还家十韵》文林
## 钦定古今图书集成/明伦汇编/人事典/第106卷 > 《还家十韵》文林

“中外驱驰二十年，暂依桑梓息尘缘。岂无薄禄终非
计，幸已还家莫问田。岁久先庐从敝甚，水边乔木故
依然。过从喜有贫亲戚，检理犹存旧简编。千载秋风
三径菊，一篙春水五湖船。饭抄云子长腰米，羹煮银
丝缩项鳊。绕屋溪声林下乐，满窗花影日高眠。晚于
世味骎骎淡，静觉闲居事事贤。作计已逃多辱外，收”
功能及未衰前。只应今夜西斋梦，不到红云北斗边。